**Mă doare...**

*Gabriela Mimi Boroianu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mă doare

Mă doare lutul țării de pe oase

Iar Dunărea, în ochi îmi stă să plângă

Când frământat mi-e sufletul de-angoase

Ce-l strâng în pumnul lor vrând să mi-l frângă.

Pustiul ce se-adună-n bătătura

Bunicilor, ce ne-aşteptau la poartă,

Cu pâinea caldă și învățătura,

Ce-n vorba blândă graiul nostru-o poartă,

Mă doare sângele ce-mi urlă-n vine

Cu furia acelor lupi străbuni,

Când furi ne șterg istoria, vezi bine

Și-ar vrea să ne transforme în păgâni...

Mă doare laptele supt de la mamă,

În el tot neamul meu se răsvrătește

Când dragostea de țară se destramă

Și somnul nepăsării stăpânește.

Câmpiile și verdele pădurii

Și Marea Neagră și cerul înnorat,

Mă doare c-am intrat sub semnul urii

Ce murdărește totul cu păcat...

Mă doare c-am uitat cum se iubește,

Că frații nu mai simt că ar fi frați,

Că peste toate tristețea stăpânește

Popor de-mbătrâniți și de plecați...

Mă doare rădăcina ce nu poate

Curajul să-l hrănească din nevoi

Rămânem doar o nație ce-n coate

Și în genunchi se tărâie-n noroi...

de Gabriela Mimi Boroianu

19.09.2015